LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 278**

**2022. gada 16. marts**

 Atklāta sēde, sākas plkst. 10.00, beidzas plkst. 11.04

Videokonferences formātā

Sēdē piedalās:

**komisijas deputāti**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**Atis Zakatistovs**

* Valsts robežsardzes priekšnieks **Guntis Pujāts;**
* Nodrošinājuma valsts aģentūras vadītāja **Ramona Innusa.**
* Providus vadošā pētniece **Ieva Raubiško.**

**citas personas:**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate.**

**Sēdi vada:** komisijassekretārs J. Rancāns

**Sēdi protokolē:** konsultanteB. Veiskate

**Sēdes veids:** atklāta

Darba kārtība:

1. Valsts robežsardzes 2021. gada darbības rezultāti, šā gada izaicinājumi un darbības aktualitātes.
2. Dažādi.

1. Valsts robežsardzes 2021. gada darbības rezultāti, šā gada izaicinājumi un darbības aktualitātes.

J.Rancāns atklāj komisijas sēdi, veic deputātu klātbūtnes pārbaudi un informē par izskatāmo darba kārtību.

G. Pujāts *(Demonstrē prezentāciju, tā pievienota protokolam)* Valsts robežsardzes priekšnieks akcentēja būtiskākos pasākumus 2021. gadā - Nodrošināt pasākumu organizēšanu, koordinēšanu un kontrolēšanu Covid-19 infekcijas izplatības ierobežošanai un seku pārvarēšanai. Protams, tika veikti Imigrācijas kontroles pasākumi pie iekšējām robežām. Informēja, ka Epidemioloģiskās drošības pasākumi Covid-19 infekcijas izplatības ierobežošanai 2021. gadā VRS uz tranzītceļiem administratīvi sodījusi 6616 personas attiecība uz QR apliecinājuma neesamību, COVID-19 testa vai sertifikāta viltošanu, naudas sodi uzlikti par kopējo summu – 433 630 EUR EUR. Kā arī, Valsts robežsardze veic savus dienesta pienākumus ārkārtējās situācijas apstākļos un tiesiskajā ietvarā, lai nodrošinātu valsts robežas neaizskaramību un novērstu (atturētu) personas no nelikumīgas valsts robežas šķērsošanas, kā arī ir veikusi nepieciešamos pasākumus, lai valsts robežu nelikumīgi šķērsot gribētājus atgrieztu Baltkrievijā.

G. Pujāts informē par vispārējo situāciju:

* No 11. augusta līdz 10. maijam uz Latvijas un Baltkrievijas robežas ieviesta ārkārtējā situācija;
* Ārkārtējā situācija ieviesta četrās pierobežas administratīvajās teritorijās: Ludzas novadā, Krāslavas novadā, Augšdaugavas novadā un Daugavpils pilsētā;
* Robežsardzei ir tiesības izmantot fizisku spēku un īpašus līdzekļus, lai nekavējoties atgrieztu valstī personas, no kuras tās nelikumīgi šķērsoja valsts robežu;
* Ārkārtējā situācijā Valsts robežsardzes struktūrvienībās un citās iestādēs, kas atrodas deklarētajā teritorijā, nepieņem personu iesniegumus par bēgļa vai alternatīvā statusa piešķiršanu.

2021. gadā par nelikumīgu «zaļās» robežas šķērsošanu kopā aizturētas 458 personas (no tiem 455 trešo valstu pilsoņi).

Valsts robežsardze nodrošina kontrabandas uz «zaļās» valsts robežas novēršanu un apkarošanu, tabakas izstrādājumu nelikumīgas aprites novēršanu un atklāšanu, tajā skaitā sadarbībā ar tiesībaizsardzības iestādēm.

Uzsver, ka pozitīva ziņa, ka ir saņemts finansējums, lai varētu kompensēt ceļa izdevumus robežsargiem. Informē, ka amatpersonas, kuras atvaļinās, ir ļoti daudz.

Informē par izaicinājumiem šajā gadā, protams, minot Ukrainas karu kā vienu no tiem.

Kā arī:

* Realizēt iepirkumu modernizētā ikdienas formas tērpa izgatavošanai, līguma noslēgšanu un pasūtījuma veikšanu;
* Turpināt sadarbības attīstīšanu ar Eiropas Savienības valstu, Amerikas Savienoto Valstu un citu valstu sadarbības partneriem, kā arī ar starptautiskajām organizācijām, nodrošināt VRS amatpersonu dalību Austrumu partnerības aktivitātēs un VRS pieredzes nodošanu;
* Nodrošināt robežsargu grupu apmaiņu ar Polijas Republikas Valsts robežsardzi;
* Nodrošināt sagatavošanās pasākumus 2023. gada Šengenas novērtēšanai Latvijas Republikā;
* Turpināt attīstīt VRS savietojamības un savstarpējas iesaistes procedūras ar NBS, kā arī materiāltehnisko līdzekļu iegādi VRS vajadzībām.

J. Rancāns jautā par transportlīdzekļu iepirkumu, vai ir nodrošināti jauni auto?

G. Pujāts apstiprina, ka ir saņemti 67 bagijus, kuri noteikti, palīdzēs ārējās robežas patrulēšanā. Informē, ka mobilitātes atjaunošana ir gan Eiropas fonda ietvaros, gan ļoti liela cerība ir uz Aizsardzības sektoru, kur ir apstiprināti 27 milj., kas tiek novirzīti robežsardzei.

E. Šnorevaicā par to, vai pēdējo trīs nedēļu laikā ir pieaudzis patvēruma meklētāju skaits no Baltkrievijas un Krievijas.

G. Pujāts apstiprina, ka neliels pieaugums ir, bet nav masveida pieaugums. Tās lielākoties ir personas, kuras jau ir atradušās Eiropas Savienībā un ir bijuši iesaistīti masu mediju darbā.

R. Bergmanis jautā par robežsardzes koledžu, kā tiek piesaistīti jaunie kandidāti. Vai ir kapacitāte attiecībā uz robežsargu izvietošanu šajos palīdzības centros?

G. Pujāts atbild, ka Valsts robežsardzes koledža veic aktīvus rekrutēšanas pasākumus, lai jauniešus vairāk ieinteresētu. Piebilst, ka Valsts robežsardzes koledža piedalījās arī pasākumā “Skola 2022”, kur vairāk nekā 500 interesenti bija griezušies. Uzsver, ka arī ir konkurence gan ar Nacionālajiem Bruņotajiem spēkiem, gan Zemessardzi. Uzsver, ka centru izvietošanai jābūt koordinētai, lai šie centri neatrodas viens pie otra.

Z. Tretjaka jautā par to vai Valsts robežsardzes koledžā ir daudz sievietes. Jautā arī par to, kāpēc robežsargu grupa tiks nosūtīta pieredzes apmaiņā uz Poliju, nevis uz kādu Baltijas valsti?

G. Pujāts atbild, ka pēdējā uzņemšanā ir bijis 50/50 interese gan sievietēm, gan vīriešiem. Informē, ka Polijas pieredze attiecībā uz tūkstošiem migrantu, kuri šķērsoja, robežu nelegāli būtu diezgan būtiska. Piebilst, ka stratēģiskajos plānos arī ir attīstīt stingrāku sadarbību ar Poliju un Somiju.

R. Bergmanis vaicā, cik ļoti no Eiropas Savienības varētu atvēlēt līdzekļus uz robežas citiem pasākumiem. Vaicā par Šengenas novērtējuma izaicinājumiem.

G. Pujāts atbild, ka ir daudz mobilitātes jautājumi un ir izstrādāti dažādi plāni. Informē, ka Šengenas novērtēšana notiek reizi piecos gados – spiediens būs tieši būs uz pašiem robežsargiem attiecībā uz to, cik viņi ir izglītoti, zinoši, riska analīzes sistēmu izmantošanas spējas, ja tiks konstatēts, kādas būtiskas problēmas, tad būs jāveic normatīvo aktu grozījumi.

M. Možvillo vaicā, vai nebūtu būtiski noteikt šo īpašo zonu arī Krievijas robežās esošajām pašvaldībām.

G. Pujāts uzsver, ka robeža tiek, monitorēta, pašlaik nav tā, ka būtu problēma, kā arī ir saglabājusies neliela sadarbība ar Krievijas dienestiem. Atzinīgi novērtē sadarbību ar Ludzas pašvaldību.

J. Rancāns vaicā, lai tiek pastāstītas tehniskās lietas saistībā ar izbūvi uz Latvijas-Baltkrievijas robežu.

**M. Šteins** sniedz īsu starpziņojumu *(Demonstrē prezentāciju, tā pievienota protokolam).*Piebilst, ka gala lēmums būs šīs nedēļas vai nākamās nedēļas laikā par jauno pretendentu.

**J. Rancāns** tātad risinājumi tiek meklēti, un situācija tiek risināta. Jaunajos piedāvājumos būs būtiski lielāka summa?

**M. Šteins** apstiprina.

**J. Rancāns** tātad būs nepieciešami papildu līdzekļi, jo, protams, cenu kāpums ir novērots.

**R. Bergmanis** vai tiks izbūvēts īsāks posms? Vai procentuāli to var to aprēķināt?

**R. Innusa** informē, ka ir atrasts un nofiksēts papildus nepieciešamais finansējums, visa prioritārā posma izbūvei, kas jau bija ieplānots, apstiprina, ka risinājumi ir atrasti un arī dokumenti ir sagatavoti, lai raiti visu varētu paveikt.

**I. Raubiško** jautā Valsts robežsardzes vadītājam par starptautisku pētījumu, kurā par Latvijas robežsargiem tiek sniegta informācija, ka robežsargi pret personām, kuras nelikumīgi šķērso Latvijas-Baltkrievijas robežu tiek raidīta vardarbība, un citas necienīgas rīcības. Vai varētu tikt veikt kāda izmeklēšana?

**G. Pujāts** skaidro, ka pašlaik ir grūti vērtēt šo pētījumu, jo nav bijusi iespēja ar to iepazīties. Apstiprina, ka iepriekš ir veiktas dienesta pārbaudes un fakti nav apstiprinājušies. Hibrīdapdraudējuma viens no aspektiem ir dezinformācijas izplatīšana apzināti.

**J. Rancāns** aicina nosūtīt šo pētījumu Robežsardzes vadībai, lai attiecīgi varētu izvērtēt katru konkrēto situāciju.

2. Dažādi

**M. Šteins** informē par to, ka rīt gan komisijā, gan Saeimā vajadzētu izskatīt likumprojektu Grozījumi Ukrainas civiliedzīvotāju atbalsta likumā pirmajā lasījumā, otro lasījumu varētu nākamnedēļ.Piebilst, ka attiecībā uz robežas izbūvi tuvāko divu nedēļu lakā varētu plānot sanāksmi ar visām iesaistītajām pusēm.

**J. Rancāns** apstiprina šāda veida priekšlikumu.

**M. Možvillo** informē, ka vēlas uzsākt darbību komisijas Visaptverošas valsts aizsardzības apakškomisijas sastāvā.

Komisija pieņem informāciju zināšanai. Saeimas Prezidijs tiek informēts par to, ka Saeimas deputāts Māris Možvillo š.g. 16. martā ir iekļauts Aizsardzības, iekšlietu un korupcijas novēršanas komisijas Visaptverošas valsts aizsardzības apakškomisijas sastāvā.

J. Rancāns pasakās par dalību sēdē, slēdz sēdi.

Sēde pabeigta plkst. 11.04

Komisijas priekšsēdētājs (paraksts\*) J.Rancāns

 Komisijas sekretārs (paraksts\*) E.Šnore